Kõige suurem viga, mida enamasti tehakse, on oma õnne mittemärkamine.  Alustades lihtsatest asjadest võib tõdeda, et väga suur õnn on tõusta üles hommikul heas tervises, täis indu alustada uut päeva. Loome korraks võrdlusmomendi selle inimesega, kellel on võimatu kasvõi liikuda, midagi ise enda heaks teha, kes võib olla on piinades ja valudes. Selline inimene kingiks ära kõik võimaluse eest olla füüsiliselt terve, tõusta voodist ja minna  lihtsalt nelja tuule poole!. Vaadake, kui palju häirib mõni väiksemgi tervisehäda. Kui oleme terved, siis me ei teadvusta kui suur ÕNN on olla terve!